Hansestadt

En Hansestadt is en Stadt, de in de histoorsche Hanse ween is.

De Klöör von de Hanseflaggen is witt un rood.

Nadem 1669 de letzte Hansedag ween is, hebbt sik blots noch Hamborg, Bremen un Lübeck Hansestadt nöömt. Eerst na 1990 hebbt welk Städer denn wedder op de ole Historie trügggrepen un sik wedder offiziell Hansestadt nöömt. Dat weren toeerst na de Wenn 1990 de Städer Rostock, Wismer, Stralsund, Griepswoold, Anklam un Demmin in Mekelborg-Vörpommern. Eerst von 2007 af an hebbt denn ok Städer in Neddersassen, Sassen-Anholt, Noordrhien-Westfalen un Hessen Andrääg bi de tostännigen Binnenministers stellt, dat se den Titel Hansestadt dragen dröfft. Opstunns (Stand 19. Dezember 2013) gifft dat 23 Städer in Düütschland, de offiziell den Titel Hansestadt hebbt.

1980 hett sik as Stadtbund von ole Hansestäder de Ne’e Hanse grünnt.

 Hamborg (jümmer siet de olen Hansetieden)
 Bremen (jümmer siet de olen Hansetieden)
 Lübeck (jümmer siet de olen Hansetieden)
 Anklam (na 1990)
 Demmin (12. Januar 1995)
 Rostock (10. Oktober 1995GV-ISys von dat Statistisch Bundsamt, )
 Wismer (10. Oktober 1995)
 Stralsund (10. Oktober 1995)
 Griepswoold (10. Oktober 1995)
 Lümborg (5. Oktober 2007)
 Soltwedel (1. April 2008, vörher al maal von 4. Juni 1995 bet 1. Januar 1998)
 Garlä (28. Mai 2008)
 Havelberg (1. Juni 2008)
 Osterborg (1. Juni 2008)
 Werben (1. Juni 2008)
 Seehusen (1. November 2008)
 Stood (2. Mai 2009)
 Stendal (1. Januar 2010)
 Attendorn (17. März 2012)
 Warberig (17. März 2012)
 Wipperfürth (17. März 2012)
 Bräckfelle (29. März 2012)
 Schweierte (29. März 2012)
 Medebach (24. Juli 2012)
 Körbach (18. Juni 2013)
 Hiarwede (8. Juli 2013)
 Buxthu (Dezember 2013)

 Footnoten 

Kategorie:Titel